Cuneiform Tablet Ka 288
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šùr-{d}UTU-ši-ma a-na a-mur-IŠTAR qí-bi-ma 3 ma-na KÙ a pá-ni-a tù-šé-bi₄-lam 0.5 ma-na KÙ ša ku-ta-nim ta-áb-tù-uq-ma ù a-na ri-ḫi-tim ṭup-pì ša 1.5 ma-na KÙ ta-aḫ-ri-im 2 ma-na KÙ ša AN.NA i li-bi-kà 1 GÚ 2 ma-na 6.5 GÍN wa-at-ra-am ta-dí-in KÙ.BABBAR-áp-kà 2 ma-na 7.5 GÍN le-qé šu-ma 3 ma-na KÙ ša AN.NA 4 <gap> GÍN 3 ma-na 6.5 GÍN KI ša ki-ma i-a-tí le-qé a-ḫi a-ta iš-tù-ma ṣú-ḫa-ru-um eš-ta-ra ṣú-ḫa-ra-am i-na i-dí-a la ta-pá-ra-as ù 1.5 ma-na KÙ a-dí wa-áš-ba-tí-ni ù-šé-ba-lá-kum ša ṭup-pí ta-al-pu-tù